《秋雨未已客怀不佳夜诵少陵遣兴诗至生涯能几》
宋代·章甫

逆旅故人少，今秋风雨多。
禾头欲生耳，农夫空悲歌。
饥肠望一饱，嗷嗷同雁鹅。
临风不把酒，奈此菊花何。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。